pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรุงไทยลดดอกเบี้ยช่วยลูกค้า SME น้ำท่วม
วันพฤหัสบดีที่ 6 กันยายน 2561
กรุงไทยลดดอกเบี้ยช่วยลูกค้า SME น้ําท่วม
ธนาคารกรุงไทยออกมาตรการช่วยเหลือลูกค้า SME ที่ประสบอุทกภัยในทุกพื้นที่ โดยลดอัตราดอกเบี้ยสูงสุด 1% ต่อปี สําหรับวงเงินสินเชื่อเดิม และให้วงเงินสินเชื่อเพิ่ม เพื่อฟื้นฟูกิจการ อัตราดอกเบี้ยเริ่มต้น 4% ต่อปี
นายปฏิเวช สันตะวานนท์ ผู้ช่วยกรรมการผู้จัดการใหญ่อาวุโส สายงานธุรกิจขนาดกลาง ธนาคารกรุงไทย เปิดเผยว่า จากเหตุการณ์ปัญหาอุทกภัยที่เกิดขึ้นในหลายพื้นที่ของประเทศ ได้สร้างความเสียหายต่อชุมชนที่อยู่อาศัยและการดําเนินการธุรกิจต่างๆ โดยเฉพาะธุรกิจ SME ธนาคารเล็งเห็นถึงความเดือดร้อนในครั้งนี้ จึงออกมาตรการให้ความช่วยเหลือผู้ประกอบการที่ปัจจุบันเป็นลูกค้าสินเชื่อ SME ของธนาคารที่ประสบปัญหาอุทกภัย และอยู่ในพื้นที่ประสบภัยพิบัติตามประกาศของกรมป้องกันและบรรเทาสาธารณภัย กระทรวงมหาดไทย เพื่อรองรับและให้ความช่วยเหลือ รวมถึงช่วยแบ่งเบาภาระ เพิ่มสภาพคล่องของผู้ประกอบการ SME ในพื้นที่ประสบภัย ทั้งในส่วนของวงเงินสินเชื่อเดิม และวงเงินสินเชื่อใหม่
ธนาคารมีมาตรการช่วยเหลือ โดยลดอัตราดอกเบี้ยสูงสุด 1% ของแต่ละวงเงิน สําหรับวงเงินสินเชื่อเดิม นอกจากนี้ยังสนับสนุนวงเงินสินเชื่อส่วนเพิ่ม เพื่อให้ผู้ประกอบการสามารถฟื้นตัวและก้าวต่อไปได้อย่างมั่นคง ในวงเงินสูงสุด 10 ล้านบาท อัตราดอกเบี้ยเริ่มต้น 4% ทั้งนี้ ต้องยื่นขอสินเชื่อภายในวันที่ 28 กุมภาพันธ์ 2562
นายปฏิเวช สันตะวานนท์ กล่าวต่อไปว่า ธนาคารขอเชิญชวนให้ผู้ประกอบการ SMEs จัดทําบัญชีชุดเดียวตามนโยบายของภาครัฐโดยธนาคารเตรียมสินเชื่อกรุงไทย SMEs บัญชีเดียว อัตราดอกเบี้ยคงที่ 2 ปีแรก ที่ 5% ต่อปี ไว้ให้แก่นิติบุคคลที่จัดทําบัญชี ชุดเดียว สําหรับลูกค้าที่ไม่มีหลักประกัน สามารถใช้ บสย ร่วมด้วยได้ โดยสามารถยื่นขอสินเชื่อได้ที่ธนาคารกรุงไทยทุกสาขา หรือสํานักงานธุรกิจทั่วประเทศ 78 แห่ง สอบถามข้อมูลเพิ่มเติมได้ที่ Krungthai Call Center 02-111-1111
ฝ่ายสื่อสารองค์กรและภาพลักษณ์
โทร. 0-2208-4178
รัฐบาลไทย-ข่าวทำเนียบรัฐบาล-สธ. ดูแลประชาชนพื้นที่เสี่ยงจากฝุ่นขนาดเล็ก PM 2.5 อย่างต่อเนื่อง
วันอาทิตย์ที่ 27 มกราคม 2562
สธ. ดูแลประชาชนพื้นที่เสี่ยงจากฝุ่นขนาดเล็ก PM 2.5 อย่างต่อเนื่อง
กระทรวงสาธารณสุข ดูแลสุขภาพประชาชนในพื้นที่เสี่ยง จากสถานการณ์ฝุ่นขนาดเล็ก PM 2.5 ต่อเนื่อง เน้นป้องกันตนเอง งดกิจกรรมกลางแจ้ง หากจําเป็นต้องออกจากบ้านให้สวมหน้ากากอนามัย
กระทรวงสาธารณสุข ดูแลสุขภาพประชาชนในพื้นที่เสี่ยง จากสถานการณ์ฝุ่นขนาดเล็ก PM 2.5 ต่อเนื่อง เน้นป้องกันตนเอง งดกิจกรรมกลางแจ้ง หากจําเป็นต้องออกจากบ้านให้สวมหน้ากากอนามัย
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า กระทรวงสาธารณสุขได้ติดตามสถานการณ์ฝุ่นละอองในเขตกรุงเทพมหานครและปริมณฑลอย่างใกล้ชิดและต่อเนื่อง ลงพื้นที่ให้คําแนะนําเชิงรุกร่วมกับภาคีเครือข่ายในการป้องกันสุขภาพทั้งประชาชนทั่วไปและกลุ่มเสี่ยง ได้แก่ โรงเรียน สถานพัฒนาเด็กปฐมวัย และศูนย์การค้า เป็นต้น พร้อมจัดทีมสอบสวนโรคเคลื่อนที่เร็วติดตามเฝ้าระวังการเจ็บป่วยใน 3 โรค ได้แก่ โรคหอบหืด โรคหลอดเลือดอุดกั้นเรื้อรัง และโรคหัวใจขาดเลือดเฉียบพลัน ซึ่งถือว่าเป็นกลุ่มเสี่ยง หากมีอาการผิดปกติ ต้องรีบไปพบแพทย์ประจําตัว
สําหรับจังหวัดรอบกรุงเทพมหานครและปริมณฑล (จังหวัดสมุทรปราการ สมุทรสาคร นครปฐม ปทุมธานี และนนทบุรี) ยังมีพื้นที่ที่ได้รับผลกระทบจากฝุ่นละอองที่เกินค่ามาตรฐาน ได้ประเมินความเสี่ยงคัดกรองสุขภาพประชาชน สื่อสารให้ความรู้ในการป้องกันและดูแลสุขภาพแก่ประชาชนผ่านช่องทางสื่อท้องถิ่นออกหน่วย X-Ray เคลื่อนที่ และร่วมกับเครือข่ายทั้งหน่วยงานสาธารณสุขและองค์กรปกครองส่วนท้องถิ่น ลดปริมาณฝุ่นละออง เช่น ฉีดน้ําบริเวณถนนหน้าหน่วยงานและสนับสนุนหน้ากากอนามัยให้ประชาชนร่วมกันจัดกิจกรรมรณรงค์ให้ความรู้ “ปลอดฝุ่น ปอดดี”
“ขอให้ประชาชนติดตามสถานการณ์ฝุ่นละอองในอากาศจากกรมควบคุมมลพิษ หลีกเลี่ยงการทํากิจกรรมหรือออกกําลังกายกลางแจ้ง หากจําเป็นต้องออกนอกบ้านให้สวมหน้ากากป้องกันฝุ่นละอองขนาดเล็ก และไม่ควรอยู่นอกบ้านเป็นเวลานาน สําหรับเด็กและผู้สูงอายุ หากไม่จําเป็นไม่ควรพาไปในพื้นที่ที่มีฝุ่นละอองเยอะ ทั้งนี้ ควรหมั่นสังเกตอาการที่อาจเกิดขึ้น หากมีอาการผิดปกติ เช่น ไอบ่อย หายใจลําบาก หายใจถี่ หรือวิงเวียนศีรษะ ให้รีบไปพบแพทย์ สามารถสอบถามข้อมูลเพิ่มเติมได้ที่ สายด่วนกรมควบคุมโรค 1422” นายแพทย์สุขุม กล่าว
***************************************** 27 มกราคม 2562
รัฐบาลไทย-ข่าวทำเนียบรัฐบาล-ม.ล.ปนัดดาฯ ปาฐกถา เรื่อง ศาสตร์พระราชาและธรรมาภิบาล เพื่อการพัฒนามาตรฐานวิชาชีพ เน้นทำหน้าที่ด้วยความซื่อสัตย์สุจริต
วันจันทร์ที่ 11 มิถุนายน 2561
ม.ล.ปนัดดาฯ ปาฐกถา เรื่อง ศาสตร์พระราชาและธรรมาภิบาล เพื่อการพัฒนามาตรฐานวิชาชีพ เน้นทําหน้าที่ด้วยความซื่อสัตย์สุจริต
ม.ล.ปนัดดาฯ ปาฐกถา เรื่อง ศาสตร์พระราชาและธรรมาภิบาล เพื่อการพัฒนามาตรฐานวิชาชีพ เน้นทําหน้าที่ด้วยความซื่อสัตย์สุจริต
เมื่อวันศุกร์ที่ ๘ มิถุนายน ๒๕๖๑ เวลา ๑๔.๐๐ น. ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม ปาฐกถาพิเศษ เรื่อง ''ศาสตร์พระราชาและธรรมาภิบาล เพื่อการพัฒนามาตรฐานวิชาชีพ" แก่ข้าราชการและเจ้าหน้าที่กรมบังคับคดี เนื่องในโอกาส "วันเจ้าพนักงานบังคับคดีโลก ครั้งที่ ๑๑" ณ ห้องประชุม อาคารอสีติพรรษ กรมบังคับคดี
ม.ล.ปนัดดาฯ กล่าวว่า "การพัฒนามาตรฐานวิชาชีพทุกวันนี้ อาจตั้งข้อศึกษาเป็น 'Case Study' จากการดําเนินงานที่ผ่านมาไม่ว่าจะเป็นกรมใด กระทรวงใด หรือรัฐวิสาหกิจใด ว่าประสบผลสัมฤทธิ์อย่างไร มากน้อยเพียงใด คําติคําชม ความพอเพียง ได้แก่ ความประหยัด ความโปร่งใส เรื่องแบบอย่างของผู้นําองค์กรซึ่งมีความหมายอย่างมากในการขับเคลื่อนแนวคิดมาตรฐานการพัฒนาภาระหน้าที่รับผิดชอบของผู้เป็นข้าราชการ กล่าวคือ 'หัวไม่ส่าย หางไม่กระดิก' ขึ้นชื่อว่าสัมมาชีพเพื่อแผ่นดิน และเป็นเจ้าหน้าที่ของรัฐ ยิ่งต้องมีมาตรฐานที่ทุกคนมีความพึงพอใจ ไว้วางใจ มีการนํามาตรฐานวิชาชีพไปใช้เป็นแบบอย่าง และพัฒนาคุณภาพการปฏิบัติงานของข้าราชการ บุคลากร และหน่วยงานอื่นๆ ในสังกัด เราไม่สามารถกล่าวได้อีกต่อไปว่า มาตรฐานวิชาชีพมีความเป็นนามธรรมดังแต่ก่อน เพราะระบบของงาน หน้าที่รับผิดชอบ ความถูกต้อง ความผิดพลาด ความใส่ใจหรือไม่ใส่ใจ เราสามารถติดตามประเมินผลได้ทั้งสิ้น ซึ่งสามารถวัดและประเมินผลได้เป็นภาพใหญ่ทั้งระบบ หรือเป็นภาพเล็กในแต่ละด้าน
อย่างไรก็ดี การติดตามประเมินผลโดยมีฐานทางความรู้ความเข้าใจแห่งศาสตร์พระราชา ว่าด้วย “ความซื่อสัตย์สุจริต สิ่งที่ข้าราชการที่ดีพึงปฏิบัติ อุปนิสัยใจคออันได้แก่อัธยาศัยไมตรีและมารยาทจรรยา ตลอดจนความเพียรที่จะเพิ่มพูนความรู้ความเข้าใจทางการศึกษา (Honesty, Etiquette, Manners, Education) ที่จะสามารถประกอบใช้ในการประเมินผลสัมฤทธิ์สู่ความเป็นเลิศขององค์กรและบุคลากร เพื่อพัฒนาความก้าวหน้าทางวิชาชีพเฉพาะด้านได้อย่างเป็นระบบและต่อเนื่อง"
รัฐบาลไทย-ข่าวทำเนียบรัฐบาล-รัฐมนตรีช่วยฯ สมชาย ลงพื้นที่พะเยาเยี่ยมชมกลุ่มพิทักษ์ชุมชนสร้างงานหัตถกรรมเพื่อการส่งออกเมืองดอกคำใต้ และกลุ่มหัตถกรรมจักสานผักตบชวา
วันศุกร์ที่ 25 มกราคม 2562
รัฐมนตรีช่วยฯ สมชาย ลงพื้นที่พะเยาเยี่ยมชมกลุ่มพิทักษ์ชุมชนสร้างงานหัตถกรรมเพื่อการส่งออกเมืองดอกคําใต้ และกลุ่มหัตถกรรมจักสานผักตบชวา
รัฐมนตรีช่วยฯ สมชาย ลงพื้นที่พะเยาเยี่ยมชมกลุ่มพิทักษ์ชุมชนสร้างงานหัตถกรรมเพื่อการส่งออกเมืองดอกคําใต้ และกลุ่มหัตถกรรมจักสานผักตบชวา
จ.พะเยา : วันนี้ (25 มกราคม 2562) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่
เยี่ยมชมกลุ่มพิทักษ์ชุมชนสร้างงานหัตถกรรมเพื่อการส่งออกเมืองดอกคําใต้ จังหวัดพะเยา โดยมีนายบุญอุ้ม วงศ์บุตร อุตสาหกรรมจังหวัดพะเยาและคณะผู้บริหารกระทรวงอุตสาหกรรม ร่วมลงพื้นที่  และมีนางอังศุมาลิน บุญพา ประธานกลุ่มพิทักษ์ชุมนุมสร้างงานหัตถกรรมให้การต้อนรับ
กลุ่มพิทักษ์ชุมชน เป็นการรวมกลุ่มของชาวนา แม่บ้าน และเยาวชนในหมู่บ้านที่ใช้เวลาว่างจากฤดูเก็บเกี่ยว มาเรียนรู้งานศิลปะเพื่อหารายได้เข้าสู่ชุมชน โดยอนุรักษ์การย้อมผ้าจากสีธรรมชาติ เช่น เมล็ดมะขาม ใบสัก ลําต้นฝาง ซึ่งเป็น
สีบริสุทธิ์ไม่ก่อให้เกิดอันตรายแก่ผู้สวมใส่ ซึ่งถือเป็นภูมิปัญญาท้องถิ่นผสมผสานกับแนวคิดของคนรุ่นใหม่ เกิดการประยุกต์จนได้สีแต้มลายผ้าที่สวยงามเป็นเอกลักษณ์เพิ่มคุณค่างานหัตถกรรมให้มีมูลค่ามากยิ่งขึ้น
กระทรวงอุตสาหกรรม โดยสํานักงานอุตสาหกรรมจังหวัดพะเยา ได้ให้การสนับสนุนกลุ่มดังกล่าวด้วยการออกแบบและจัดทําต้นแบบบรรจุภัณฑ์ และเชิญกลุ่มพิทักษ์ชุมชนเข้าร่วมกิจกรรมสร้างนักออกแบบอุตสาหกรรมแฟชั่นล้านนาตะวันออก (EASTERN LANNA FASHION LIFESTYLE) นอกจากนี้งานหัตถกรรมของกลุ่ม เช่น กระเป๋าผ้า เนคไท และผ้าเขียนลาย ยังได้รับการรับรองมาตรฐานผลิตภัณฑ์ชุมชน (มผช.) อีกด้วย ซึ่งทําให้งานหัตถกรรมของกลุ่ม เป็นที่ยอมรับและได้รับความสนใจจากลูกค้าทั้งในและต่างประเทศ เช่น ญี่ปุ่น จีน และสหรัฐอเมริกาเป็นอย่างมาก
จากนั้น นายสมชายฯ และคณะ ได้ลงพื้นที่เยี่ยมชมกลุ่มหัตถกรรมจักสานผักตบชวา ตําบลสันป่าม่วง อําเภอเมือง จังหวัดพะเยา โดยมี นางวาด ยาเย็น ประธานกลุ่มหัตถกรรมจักสานผักตบชวาให้การต้อนรับ
กลุ่มหัตถกรรมจักสานผักตบชวา เป็นการรวมกลุ่มของแม่บ้านตําบลสันป่าม่วง ทําหัตถกรรมจักสานจากผักตบชวา
เป็นอาชีพเสริมหลังฤดูทํานา โดยเริ่มจากการนําก้านผักตบชวามาสานเป็นของชําร่วยและเปลญวณ ใช้วิธีการไม่ซับซ้อนจึงทําให้ไม่มีความคงทน สวยงาม และขึ้นราง่าย
กระทรวงอุตสาหกรรม โดยสํานักงานอุตสาหกรรมจังหวัดพะเยา ได้เข้ามาให้ความรู้และทักษะเกี่ยวกับการตากแห้งโดยการผึ่งแดดและการอบกํามะถัน เพื่อให้วัตถุดิบในกระบวนการผลิตมีความคงทน สวยงาม พร้อมพัฒนารูปแบบผลิตภัณฑ์ให้เป็นที่ต้องการของตลาดมากยิ่งขึ้น เช่น กระจาดรูปไข่ จานรองแก้ว กระเป๋าสตรี รองเท้า และเครื่องตกแต่งภายในบ้าน ปัจจุบันกลุ่มหัตถกรรมจักสานผักตบชวา ได้มีการผสมผสานผักตบชวาทอกับฝ้ายธรรมชาติ เกิดเป็นผลิตภัณฑ์รูปแบบใหม่ที่มีความเรียบหรู ทันสมัย จนกลายเป็นสินค้าส่งออกต่างประเทศ ภายใต้แบรนด์ CHAWAWAD
#กลุ่มพิทักษ์ชุมชน  #อุตสาหกรรมแฟชั่นล้านนา #CHAWAWAD
รัฐบาลไทย-ข่าวทำเนียบรัฐบาล-เครือข่ายยางฯ 9 องค์กรเข้าพบรัฐมนตรีเกษตรฯ
วันอังคารที่ 20 มิถุนายน 2560
เครือข่ายยางฯ 9 องค์กรเข้าพบรัฐมนตรีเกษตรฯ
เครือข่ายยางฯ 9 องค์กรเข้าพบรัฐมนตรีเกษตรฯ  “พลเอกฉัตรชัย” ลั่นหมดยุคประท้วงเรียกร้อง วอนนําปัญหาขึ้นโต๊ะประชุมร่วมหาทางออกราคายาง ยันเร่งเจรจา 3 ประเทศสร้างตลาดยางจริง
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยภายหลังอนุญาตให้นายอุทัย สอนหลักทรัพย์ ประธานสภาเครือข่ายสถาบันเกษตรกรชาวสวนยางแห่งประเทศไทย (สยยท.) พร้อมผู้แทนเกษตรกรชาวสวนยางจากเครือข่ายฯ 9 องค์กรประมาณ 40 คน เข้าพบเพื่อหารือแนวทางการแก้ไขปัญหาราคายางพาราตกต่ําว่า การหารือร่วมกันครั้งนี้เป็นนิมิตหมายที่ดีที่จะทํางานร่วมกันระหว่างเกษตรกรชาวสวนยางและกระทรวงเกษตรฯ ซึ่งนอกจากการเข้ามาแสดงความขอบคุณที่รัฐบาลโดยกระทรวงเกษตรฯ ได้เสนอกรอบแนวทาง 4 มาตรการแก้ไขปัญหายางที่คณะรัฐมนตรีได้มติอนุมัติแล้ว ยังได้ยื่นข้อเสนอ 11 มาตรการที่จะได้มีการหารือร่วมกันในรายละเอียดต่อไป โดยเฉพาะเรื่องการตลาดที่กระทรวงเกษตรฯ มีความมุ่งมั่นและตั้งใจที่จะเพิ่มช่องทางการจําหน่ายผลผลิตยางพารา และเพิ่มอํานาจต่อรองทางการค้ากับผู้ซื้อ ทั้งตลาดในประเทศ และตลาดกลางยางพารา 3 ประเทศ คือ ไทย อินโดนีเซีย และมาเลเซีย ที่จะช่วยเพิ่มช่องทางการจําหน่ายผลผลิตยางพาราของชาวสวนยางซึ่งจะเป็นการซื้อขายยางแท้จริง ที่จะลดความผันผวนของราคายาง และที่สําคัญคือการส่งเสริมการใช้ยางในประเทศ ซึ่งนายกรัฐมนตรีให้ความสําคัญและทุกหน่วยงานภาครัฐต้องผลักดันให้เกิดขึ้นโดยเตรียมงบประมาณในปี 2561 รองรับด้วย
“การหารือครั้งนี้เกษตรกรชาวสวนยางเข้าใจตรงกันอย่างดีถึงความจริงใจในการแก้ไขปัญหาของภาครัฐ ซึ่งเกษตรกรได้ฝากขอบคุณนายกรัฐมนตรี ข้าราชการกระทรวงเกษตรฯ ทุกคนที่ตั้งใจทํางานเพื่อแก้ไขปัญหาให้แก่เกษตรกร พร้อมทั้งนําเสนอแนวทางในการหาทางออกร่วมกัน ซึ่งแบบนี้คือสิ่งที่ถูกในยุคนี้ การแก้ไขปัญหาร่วมกัน ดีกว่ารวมกลุ่มประท้วงไม่ใช่วิธีการแก้ปัญหา” พลเอกฉัตรชัย กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews@opsmoac.go.th
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กระทรวงกลาโหมช่วยเหลือเกษตรกรสู้พิษโควิด-19 ส่งผลกระทบมังคุดล้นตลาด!!
วันศุกร์ที่ 29 พฤษภาคม 2563
กระทรวงกลาโหมช่วยเหลือเกษตรกรสู้พิษโควิด-19 ส่งผลกระทบมังคุดล้นตลาด!!
จากผลกระทบโควิด-19 ส่งผลให้ชาวเกษตรกรประสบปัญหาการส่งออกผู้ปลูกผลไม้ไทย โดยเฉพาะเกษตรกรผู้ปลูกมังคุดใน 3 จังหวัดในพื้นที่ภาคตะวันออก (ระยอง จันทบุรี และตราด)
ซึ่งผลผลิตเหล่านี้จะทยอยออกช่วงเดือนเมษายน แต่เนื่องจากสถานการณ์การแพร่ระบาดไวรัสโควิด-19 ทําให้ผลผลิตส่งออกไม่ได้ ประกอบกับตลาดภายในประเทศชะลอตัวลงส่งผลกระทบกับเกษตรกรได้รับความเดือดร้อนเป็นอย่างมาก
ทั้งนี้ กระทรวงกลาโหม โดยเหล่าทัพ ได้บูรณาการ ร่วมกับกรมส่งเสริมสหกรณ์ กระทรวงเกษตร และสหกรณ์ กรมการค้าภายใน กระทรวงพาณิชย์ กองอํานวยการรักษาความมั่นคงภายในราชอาณาจักร และองค์การสงเคราะห์ทหารผ่านศึก จึงได้หาแนวทางช่วยเหลือเกษตรกรรับซื้อมังคุด เพื่อแก้ไขปัญหาผลไม้ล้นตลาด และมีราคาต่ํา อีกทั้ง ยังร่วมประสานกับกระทรวงเกษตร และสหกรณ์เพื่อจัดส่งผลผลิตไปยังหน่วยต่าง ๆ ทั่วประเทศอีกด้วย
โดยกําหนดเป้าหมายการสั่งซื้อในภาพรวมเป็นจํานวนไม่น้อยกว่า 170 ตัน ซึ่งมียอดการสั่งซื้อและตั้งแต่วันที่ 15 พ.ค. 63 จนถึงปัจจุบัน จํานวนกว่า 188.642 ตัน คิดเป็นวงเงินประมาณ 4,200,000 บาท นอกจากนี้ทุกเหล่าทัพยังได้จัดเตรียมพื้นที่บริเวณค่ายทหาร ที่มีความพร้อมสําหรับเป็นพื้นที่จัดจําหน่ายและกระจายสินค้าจํานวน 37 แห่ง โดยการช่วยเหลือพี่น้องชาวเกษตรกรในครั้งนี้ คาดว่าจะช่วยสร้างรายได้ ลดความเดือดร้อนได้ระดับหนึ่ง ภายใต้ความเชื่อมั่นที่ว่า หากเกษตรกรอยู่ได้ ประเทศไทย​ก็จะอยู่ได้อย่างยั่งยืนเช่นกัน
รัฐบาลไทย-ข่าวทำเนียบรัฐบาล- รมว.ยธ. เตรียมบินเวียดนามถกปัญหายาเสพติดข้ามชาติ ชี้ไทยปราบจริงจังทำเส้นทางลำเลียงเปลี่ยนไป ย้ำหยุดไม่ได้ต้องเร่งสร้างกำแพง-แชร์ประสบการณ์ร่วมมือเพื่อนบ้าน
วันจันทร์ที่ 9 กันยายน 2562
รมว.ยธ. เตรียมบินเวียดนามถกปัญหายาเสพติดข้ามชาติ ชี้ไทยปราบจริงจังทําเส้นทางลําเลียงเปลี่ยนไป ย้ําหยุดไม่ได้ต้องเร่งสร้างกําแพง-แชร์ประสบการณ์ร่วมมือเพื่อนบ้าน
รัฐมนตรีว่าการกระทรวงยุติธรรม เตรียมบินเวียดนามถกปัญหายาเสพติดข้ามชาติ ชี้ไทยปราบจริงจังทําเส้นทางลําเลียงเปลี่ยนไป ย้ําหยุดไม่ได้ต้องเร่งสร้างกําแพง-แชร์ประสบการณ์ร่วมมือเพื่อนบ้าน
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ในวันที่ ๙ - ๑๐ กันยายน ๒๕๖๒ นี้ ตนพร้อมคณะจะไปร่วมการประชุมที่ประเทศเวียดนามในเรื่องการเสริมสร้างประสิทธิภาพของความร่วมมือในการต่อต้านอาชญากรรมยาเสพติดข้ามชาติ ซึ่งเป็นการประชุมระดับรัฐมนตรี เป็นความร่วมมือของประเทศในแถบลุ่มน้ําโขง ประกอบด้วย ประเทศไทย เมียนมา ลาว กัมพูชา จีน และเวียดนาม พร้อมด้วยฟิลิปปินส์ สํานักงานปราบปรามยาเสพติดสหรัฐอเมริกา ตํารวจสหพันธ์ออสเตรเลีย และสํานักงานว่าด้วยยาเสพติดและอาชญากรรมแห่งสหประชาชาติ (UNODC) เพื่อหารือถึงความร่วมมือในการป้องกันและปราบปรามปัญหายาเสพติดกับประเทศเวียดนาม รวมทั้งแนวโน้มการขนส่งยาเสพติดข้ามชาติ โดยขณะนี้เส้นทางลําเลียงยาเสพติดผ่านประเทศไทยไปยังประเทศที่สามมีความยากลําบากมากขึ้น ทําให้มีทิศทางเบี่ยงเบนไปยังประเทศเวียดนาม ซึ่งทําให้หน่วยงานที่รับผิดชอบของประเทศเวียดนามต้องทํางานหนักมากขึ้น ดังนั้นเราจึงต้องให้ความร่วมมือทั้งในส่วนขององค์ความรู้ต่าง ๆ ทั้งด้านการปราบปรามและเยียวยา
นายสมศักดิ์ฯ กล่าวอีกว่า ประเทศไทยกับประเทศในลุ่มน้ําโขง มีความร่วมมือที่ดีมาโดยตลอด ทําให้ทิศทางของการการลําเลียงเปลี่ยนไป เป็นผลจากการดําเนินการที่เข้มข้นของทางการไทย ทั้งนี้ จากสถิติที่ผ่านมาในการปราบปรามยาเสพติดจะเห็นว่าทั้งการจับกุมและปราบปรามมีตัวเลขที่ดีขึ้น และการที่ทางการไทยมีการปราบปรามอย่างหนักทําให้เส้นทางการลําเลียงเปลี่ยนไป โดยต่อจากนี้ไปเราต้องเดินหน้าต่อไปเรื่อย ๆ จะหยุดไม่ได้ ต้องสร้างกําแพงให้แข็งแกร่งและแชร์ประสบการณ์ให้กับเพื่อนบ้าน เพื่อทําให้ปัญหายาเสพติดลดลงให้มากที่สุด
รัฐบาลไทย-ข่าวทำเนียบรัฐบาล-ปลัด พม. ร่วมประชุมทวิภาคีด้านการบริหารจัดการรายกรณีการส่งกลับ และคืนสู่สังคมผู้เสียหาย จากการค้ามนุษย์ไทย-เมียนมา ครั้งที่ 19
วันพุธที่ 15 มีนาคม 2560
ปลัด พม. ร่วมประชุมทวิภาคีด้านการบริหารจัดการรายกรณีการส่งกลับ และคืนสู่สังคมผู้เสียหาย จากการค้ามนุษย์ไทย-เมียนมา ครั้งที่ 19
ปลัด พม. ร่วมประชุมทวิภาคีด้านการบริหารจัดการรายกรณีการส่งกลับ และคืนสู่สังคมผู้เสียหายจากการค้ามนุษย์ไทย-เมียนมา ครั้งที่ 19 พร้อมร่วมลงนามในข้อตกลงแผนปฏิบัติการ ในการปฏิบัติงานที่เป็นมาตรฐานร่วมกัน (SOP) ณ สาธารณรัฐสหภาพเมียนมา
วันนี้ (15 มี.ค. 60) เวลา 10.30 น. (ตามเวลาท้องถิ่น) นายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานร่วมเปิดการประชุมทวิภาคีด้านการบริหารจัดการ รายกรณีการส่งกลับ และคืนสู่สังคมผู้เสียหายจากการค้ามนุษย์ไทย-เมียน มา ครั้งที่ 19 พร้อมร่วมลงนามในข้อตกลงแผนปฏิบัติการในการปฏิบัติงานที่เป็นมาตรฐานร่วมกัน (SOP) รวมทั้งส่งมอบเงินช่วยเหลือจากกองทุนค้ามนุษย์ และเงินค่าแรงค้างจ่าย ให้แก่ผู้เสียหาย 13 คน เป็นเงินทั้งสิ้น 147,000 บาท ให้กับนายอู ซอ อ่อง ปลัดกระทรวง Social Welare, Relief and Resettlement ของเมียนมา ประธานร่วมฝ่ายเมียนมา ณ โรงแรมมัณฑะเลย์ ฮิลล์ รีสอร์ต เมือง มัณฑะเลย์ สาธารณรัฐสหภาพเมียนมา
“ทั้งนี้ แผนปฏิบัติการดังกล่าวเป็นกิจกรรมร่วมของทั้งสองประเทศในการช่วยเหลือส่งกลับและคืนสู่สังคมของผู้เสียหาย จากการค้ามนุษย์ภายใต้กรอบความร่วมมือตาม MOU ไทย-เมียนมา ซึ่งเป็นการเสริมสร้างให้เกิดกลไกและการดําเนินงานร่วมกันเพื่อประโยชน์สูงสุดของผู้เสียหายจากการค้ามนุษย์ รวมทั้งการป้องกันและแก้ไขปัญหาการค้ามนุษย์ และที่สําคัญ คือเป็นการป้องกันไม่ให้กลับมาเป็นผู้เสียหายซ้ํา” นายไมตรี กล่าวในตอนท้าย
รัฐบาลไทย-ข่าวทำเนียบรัฐบาล-คณะอนุกรรมการการขับเคลื่อนโครงการขนาดใหญ่ และโครงการสำคัญเห็นชอบแผนแม่บทฟื้นฟูคลองเปรมประชากร-บึงราชกนก-บึงบอระเพ็ด และโครงการป้องกันและบรรเทาอุทกภัยเมืองชุมพร
วันจันทร์ที่ 25 กุมภาพันธ์ 2562
คณะอนุกรรมการการขับเคลื่อนโครงการขนาดใหญ่ และโครงการสําคัญเห็นชอบแผนแม่บทฟื้นฟูคลองเปรมประชากร-บึงราชกนก-บึงบอระเพ็ด และโครงการป้องกันและบรรเทาอุทกภัยเมืองชุมพร
รอง.นรม.พล.อ.ฉัตรชัยเป็นประธานการประชุมคณะอนุกรรมการ การขับเคลื่อนโครงการขนาดใหญ่และโครงการสําคัญ ครั้งที่ 1/2562
วันนี้ (25 กุมภาพันธ์ 2562) เวลา 13.30 น. ณ ห้องประชุมคณะรัฐมนตรี ชั้น 2 สํานักเลขาธิการคณะรัฐมนตรี ทําเนียบรัฐบาล พลเอก ฉัตรชัย สาริกัลยะ รองนายกรัฐมนตรี เป็นประธานการประชุมคณะอนุกรรมการ การขับเคลื่อนโครงการขนาดใหญ่และโครงการสําคัญ ครั้งที่ 1/2562 ร่วมกับหน่วยงานที่เกี่ยวข้อง
โดยที่ประชุมมีมติเห็นชอบแผนแม่บทการฟื้นฟูคลองเปรมประชากรทั้งระบบ ทั้งนี้ เพื่อพัฒนาฟื้นฟูคลองเปรมประชากรและคลองเชื่อมต่อ เพิ่มประสิทธิภาพการระบายน้ําและปรับปรุงคุณภาพน้ํา ปรับปรุงสภาพแวดล้อมและยกระดับคุณภาพชีวิตของประชาชน ซึ่งมีแผนการดําเนินการ 4 แผนงานได้แก่ 1) การปรับปรุงและฟื้นฟูสภาพคลองเปรมประชากรเพื่อการระบายและรักษาคุณภาพน้ํารวม 12 โครงการ อาทิ การขุดลอกคลองเปรมฯ ตั้งแต่คลองรังสิตฯ ถึงสถานีสูบน้ําเปรมเหนือบางปะอิน ปรับปรุงเขื่อนคลองบางซื่อจาก ถ.รัชดาภิเษกถึงแม่น้ําเจ้าพระยา เป็นต้น 2) การพัฒนาระบบควบคุมน้ําในคลองเชื่อมโยง 14 โครงการ 3) ปรับปรุงพื้นที่แก้มลิง 5 โครงการ และ 4) การพัฒนาระบบบําบัดน้ําเสีย 3 โครงการ พร้อมกันนี้ ที่ประชุมได้มอบหมายให้กระทรวงมหาดไทย โดยกรุงเทพมหานคร กรมโยธาธิการและผังเมือง กรมป้องกันและบรรเทาสาธารณภัย กระทรวงเกษตรและสหกรณ์ โดยกรมชลประทาน ดําเนินการตามกรอบแผนฯ ดังกล่าว
สําหรับอีก 2 โครงการ คือ การพัฒนาฟื้นฟูบึงราชกนก จ.พิษณุโลก และบึงบอระเพ็ด จ.นครสวรรค์ ตามที่คณะกรรมการทรัพยากรน้ําแห่งชาติเสนอให้สํานักงานทรัพยากรน้ําแห่งชาติ ดําเนินการเพิ่มประสิทธิภาพการเก็บกักน้ําและรองรับน้ําในช่วงน้ําหลากนั้น ที่ประชุมมีมติเห็นชอบแผนพัฒนาและฟื้นฟูบึงราชนก ตามที่สํานักงานทรัพยากรน้ําแห่งชาติเสนอ โดยมีแผนแม่บท 4 ด้าน 11 แผนงาน 29 โครงการ ซึ่งโครงการเร่งด่วนที่สามารถดําเนินการได้ทันที จะต้องแล้วเสร็จภายใน 3 ปี (พ.ศ. 2562 - 2564)
ส่วนความคืบหน้าโครงการป้องกันและบรรเทาอุทกภัยเมืองชุมพร โครงการขุดคลองผันน้ําลุ่มน้ําคลองชุมพร ประกอบด้วย 1) การก่อสร้างระบบระบายคลองชุมพรทั้งระบบระยะเวลา 7 ปี ดําเนินการแล้ว 3 ปี 2) การปรับปรุงประสิทธิภาพการระบบระบายน้ําคลองท่าตะเภา ระยะเวลาดําเนินการ 4 ปี ทั้งนี้ เมื่อโครงการแล้วเสร็จสามารถบรรเทาอุทกภัยในเขตพื้นที่ชุมชนตอนล่างของอําเภอเมือง จังหวัดชุมพร ในพื้นที่น้ําท่วม ประมาณ 37,500 ไร่ พื้นที่อาศัยของราษฎร จํานวน 16,802 ครัวเรือน และแก้ไขปัญหาน้ําท่วมถนนสายเอเชีย 41 นอกจากนี้ ยังช่วยลดปัญหาอุทกภัยในลุ่มน้ําคลองชุมพรได้อย่างยั่งยืน และเป็นแหล่งน้ําสํารองในฤดูแล้ง สามารถเพิ่มประสิทธิภาพการบริหารจัดการอีกด้วย
-----------------------------------------------------
กลุ่มประชาสัมพันธ์และเผยแพร่
รัฐบาลไทย-ข่าวทำเนียบรัฐบาล-กระทรวงดิจิทัลฯเผยยอดผู้ใช้ “ไทยชนะ” กว่า 26 ล้านคน ย้ำปลอดภัยไม่ละเมิดข้อมูลส่วนบุคคล
วันอังคารที่ 16 มิถุนายน 2563
กระทรวงดิจิทัลฯเผยยอดผู้ใช้ “ไทยชนะ” กว่า 26 ล้านคน ย้ําปลอดภัยไม่ละเมิดข้อมูลส่วนบุคคล
กระทรวงดิจิทัลฯเผยยอดผู้ใช้ “ไทยชนะ” กว่า 26 ล้านคน ย้ําปลอดภัยไม่ละเมิดข้อมูลส่วนบุคคล
ผศ.(พิเศษ) นพ.พลวรรธน์ วิทูรกลชิต ผู้ตรวจราชการกระทรวงดิจิทัลเพื่อเศรษฐกิจและสังคม ให้สัมภาษณ์ความคืบหน้าเกี่ยวกับประเด็น Application ไทยชนะ ผ่านรายการของสถานีโทรทัศน์แห่งประเทศ (NBT) ณ ห้องรับรองสํานักงานปลัดกระทรวงดิจิทัลฯ ชั้น 8 กรุงเทพฯ เมื่อวันที่ 15 มิถุนายน 2563 ว่า ปัจจุบันมีจํานวนผู้ใช้งานกว่า 26,871,479 คน โดยผ่านแพลตฟอร์มไทยชนะ (Web Based) 26,668,582 คน ผ่านแอปไทยชนะ (Application) 202,897 คน มีการดาวน์โหลดแอปไทยชนะ 308,447 คน และเช็คอิน ผ่านแพลตฟอร์ม 100,943,999 ครั้ง ผ่านแอป 1,434,483 ครั้ง รวม 102,378,482 ครั้ง ข้อมูล ณ วันที่ 14 มิ.ย. 2563 เวลา 21.00 น. จากกรมควบคุมโรค กระทรวงสาธารณสุข โดยกระทรวงดิจิทัลฯ ย้ําความเชื่อมั่นกับประชาชนว่า แอปพลิเคชัน “ไทยชนะ” เป็นการพัฒนาโดยรัฐบาลไทย ที่คํานึงถึงความปลอดภัยและคุ้มครองข้อมูลส่วนตัวของประชาชน เชื่อว่าเป็นประโยชน์ต่อผู้ประกอบการ เพื่อให้ธุรกิจต่างๆ สามารถดําเนินต่อไปได้ โดยควบคุมไม่ให้แต่ละสถานประกอบการมีผู้ใช้บริการมีคนหนาแน่นเกินไป จนเสี่ยงต่อการแพร่ระบาดขอโรคติดเชื้อไวรัสโคโรนา 2019 (COVID-19) รวมทั้งเป็นประโยชน์ต่อประชาชน หากพบความเสี่ยงระบบจะแจ้งเตือน และนําข้อมูลไปเป็นหลักฐานในการรับการตรวจคัดกรองทางห้องปฏิบัติการฟรี รวมถึงสามารถตรวจสอบความเสี่ยงของสถานที่ที่จะไปใช้บริการด้วย และประชาชนสามารถดาวน์โหลด Application ผ่านระบบมือถือแอนดรอย (Android) และ iOS ได้แล้ว
****************
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม ให้สัมภาษณ์ประเด็น “การช่วยเหลือประชาชนที่ตกเป็นแพะในกระบวนการยุติธรรม”
วันพฤหัสบดีที่ 26 เมษายน 2561
รองปลัดกระทรวงยุติธรรม ให้สัมภาษณ์ประเด็น “การช่วยเหลือประชาชนที่ตกเป็นแพะในกระบวนการยุติธรรม”
รองปลัดกระทรวงยุติธรรม ให้สัมภาษณ์ประเด็น “การช่วยเหลือประชาชนที่ตกเป็นแพะในกระบวนการยุติธรรม”
ในวันพฤหัสบดีที่ ๒๖ เมษายน ๒๕๖๑ เวลา ๑๐.๓๐ น.
ณ ห้องรับรองกระทรวงยุติธรรม ชั้น ๘
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
ให้สัมภาษณ์ในประเด็น
“การช่วยเหลือประชาชนที่ตกเป็นแพะในกระบวนการยุติธรรมผ่านกลไกกองทุนยุติธรรม
และทางออกการปฏิรูปกระบวนการยุติธรรมเพื่อให้ประชาชนได้รับสิทธิความเป็นพลเมือง
อย่างเท่าเทียม ทั่วถึง และเป็นธรรม”
ทั้งนี้ กําหนดออกอากาศผ่านทางรายการ “ข่าวดังข้ามเวลา”
ในวันจันทร์ที่ ๑๔ และ ๒๘ พฤษภาคม ๒๕๖๑ เวลา ๒๐.๔๕ น. เป็นต้นไป
ทางสถานีโทรทัศน์โมเดิร์นไนน์
รัฐบาลไทย-ข่าวทำเนียบรัฐบาล-พม. จับมือไอโอเอ็ม และ ASEAN-U.S. Progress จัดการประชุมเชิงปฏิบัติการ เพื่อส่งเสริมความเข้าใจอนุสัญญาอาเซียนว่าด้วยการต่อต้านการค้ามนุษย์โดยเฉพาะสตรีและเด็ก และแผนปฏิบัติการ
วันพฤหัสบดีที่ 15 มิถุนายน 2560
พม. จับมือไอโอเอ็ม และ ASEAN-U.S. Progress จัดการประชุมเชิงปฏิบัติการ เพื่อส่งเสริมความเข้าใจอนุสัญญาอาเซียนว่าด้วยการต่อต้านการค้ามนุษย์โดยเฉพาะสตรีและเด็ก และแผนปฏิบัติการ
พม. จับมือไอโอเอ็ม และ ASEAN-U.S. Progress จัดการประชุมเชิงปฏิบัติการ เพื่อส่งเสริมความเข้าใจอนุสัญญาอาเซียนว่าด้วยการต่อต้านการค้ามนุษย์ โดยเฉพาะสตรีและเด็ก (ACTIP) และแผนปฏิบัติการอาเซียนว่าด้วยการต่อต้านการค้ามนุษย์ โดยเฉพาะสตรีและเด็ก (APA)
วันนี้ (15 มิ.ย. 60) เวลา 09.00 น. กระทรวงการพัฒนาสังคมและความมั่นคงของมนุษย์(พม.) โดยกองต่อต้านการค้ามนุษย์ สํานักงานปลัดกระทรวงฯ ร่วมกับองค์การระหว่างประเทศเพื่อการโยกย้ายถิ่นฐาน (ไอโอเอ็ม) ประเทศไทย และโครงการหุ้นส่วนอาเซียน-สหรัฐฯ ด้านธรรมาภิบาล การพัฒนาที่ยั่งยืนและเท่าเทียม และความมั่นคง (ASEAN-U.S. Progress) จัดการประชุมเชิงปฏิบัติการ เพื่อส่งเสริมความเข้าใจอนุสัญญาอาเซียนว่าด้วยการต่อต้านการค้ามนุษย์ โดยเฉพาะสตรีและเด็ก (ACTIP) และแผนปฏิบัติการอาเซียนว่าด้วยการต่อต้านการค้ามนุษย์ โดยเฉพาะสตรีและเด็ก (APA) โดยมีนายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.)พร้อมด้วย Ms. Dana Graber Ladek (นาง เดน่า เกรเบอร์ลาเด็ก) หัวหน้าสํานักงานไอโอเอ็ม ประเทศไทย เป็นประธานการประชุมและมีผู้แทนจากภาครัฐและภาคประชาสังคมกว่า 50 คน เข้าร่วมประชุม เพื่อทําความเข้าใจเกี่ยวกับพันธกรณีและแลกเปลี่ยนแนวปฏิบัติในการดําเนินงาน เพื่อบรรลุวัตถุประสงค์ของ ACTIP และ APA ณ โรงแรมอมารี วอเตอร์เกท กรุงเทพฯ
นายไมตรีกล่าวว่า การประชุมเชิงปฏิบัติการดังกล่าว เจ้าหน้าที่ภาครัฐ และภาคประชาสังคม ได้สร้างความเข้าใจเกี่ยวกับที่มา และข้อกําหนดซึ่งระบุใน ACTIP และ APA รวมถึงสร้างความเข้าใจถึงผลกระทบในเชิงปฏิบัติด้านการดําเนินงานต่อต้านการค้ามนุษย์ในบริบทของไทยตามพันธกรณีดังกล่าว โดยเฉพาะในด้านการสร้างความร่วมมือระหว่างประเทศ การดําเนินคดี การคุ้มครองผู้เสียหาย และการป้องกันการต่อต้านการค้ามนุษย์ ซึ่งเป็นประเด็นที่ตราสารทั้ง 2 ฉบับ ให้ความสําคัญ
นายไมตรีกล่าวต่อไปว่า กิจกรรมดังกล่าว สะท้อนความมุ่งมั่นของไทยในการดําเนินงานอย่างแข็งขันด้านการต่อต้านการค้ามนุษย์ตามมาตรฐานสากล โดยในระดับโลก ไทยดําเนินงานตามพันธกรณีในฐานะรัฐภาคีพิธีสารเพื่อป้องกัน ปราบปรามและลงโทษ การค้ามนุษย์โดยเฉพาะสตรีและเด็ก (Protocol to Prevent, Suppress and Punish Trafficking in Persons, Especially Women and Children) ตั้งแต่ปี 2556 และในระดับภูมิภาค ไทยเป็นประเทศที่ 3 ในภูมิภาคอาเซียน ซึ่งให้สัตยาบัน ACTIP อันเป็นตราสารระหว่างประเทศของอาเซียนฉบับแรกที่มีพันธกรณีทางกฎหมายด้านการต่อต้านการค้ามนุษย์ ซึ่งมีผลบังคับใช้ตั้งแต่เดือนมีนาคม 2560 นอกจากนี้ ไทยมีบทบาทอย่างแข็งขันในการพัฒนาร่างแผนปฏิบัติการฯ อันเป็นแนวทางการปฏิบัติงานด้านการต่อต้านการค้ามนุษย์สําหรับประเทศสมาชิกอาเซียน อันมีผลบังคับใช้ตั้งแต่เดือนพฤศจิกายน 2558
"ประเทศไทยเป็นประเทศแรกในภูมิภาคในการจัดกิจกรรมดังกล่าว โดยไอโอเอ็ม และ ASEAN-U.S Progress มีแผนจะดําเนินการจัดการประชุมเพื่อส่งเสริมความเข้าใจอนุสัญญาฯ และแผนปฏิบัติการฯ ร่วมกับรัฐบาลประเทศสมาชิกอีก 7 ประเทศ ได้แก่ ฟิลิปปินส์ สปป.ลาว กัมพูชา เมียนมา มาเลเซีย เวียดนาม และอินโดนีเซีย ในโอกาสต่อไป”นายไมตรีกล่าวในตอนท้าย